

**Acord de col·laboració entre els Consorcis del Transport Públic de l’Àrea de Girona i del Camp de Tarragona per a la licitació i contractació dels treballs: “manteniment del Sistema de gestió del Centre d’Atenció al Client” i “manteniment de la biblioteca de vincle dinàmic (DLL) pel tractament de les operacions a realitzar sobre targetes sense contacte en entorn Windows” pel que queda de l’any 2017.**

**\_XX\_\_ de \_XXXXXXXX\_ de 2017**

**Acord de col·laboració entre els Consorcis del Transport Públic de l’Àrea de Girona i del Camp de Tarragona per a la licitació i contractació dels treballs: “manteniment del Sistema de gestió del Centre d’Atenció al Client” i “manteniment de la biblioteca de vincle dinàmic (DLL) pel tractament de les operacions a realitzar sobre targetes sense contacte en entorn Windows” pel que queda de l’any 2017.**

Tarragona, a \_\_ de \_\_\_\_\_\_\_\_ de 2017

**Reunits**

El senyor Pere Saló i Manera, president del Comitè executiu del Consorci del Transport Públic de l’Àrea de Girona, Autoritat Territorial de Mobilitat.

La senyora Trinitat Castro Salomó, presidenta del Comitè executiu del Consorci del Transport Públic del Camp de Tarragona, Autoritat Territorial de la Mobilitat.

Totes les parts es reconeixen mútuament la capacitat legal per a actuar, i

**Exposen**

1. Els Consorcis del Transport Públic de l’Àrea de Girona i del Camp de Tarragona, van contractar cadascun un manteniment del Sistema de gestió del Centre d’Atenció al Client (CAC), durant l’any 2016.
2. Tanmateix, amb objecte de la integració tarifaria ferroviària en l’àmbit del servei de rodalies de Girona i Camp de Tarragona, les ATMs varen promoure l’any 2014 el desenvolupament d’una biblioteca de vincle dinàmic (DLL) pel tractament de les operacions a realitzar sobre targetes sense contacte en entorn Windows, que al vincular sistemes informàtics en continu desenvolupament requereix d’un manteniment permanent.
3. Els Consorcis del Transport Públic de l’Àrea de Girona i del Camp de Tarragona manifesten la necessitat i la conveniència de contractar uns treballs que continuïn les tasques de manteniment del Sistema de gestió del Centre d’Atenció al Client i de manteniment de la biblioteca de vincle dinàmic (DLL) pel tractament de les operacions a realitzar sobre targetes sense contacte en entorn Windows pel que queda de l’any 2017.
4. En el marc de col·laboració mútua que ha d’existir entre els consorcis, per la contractació anual dels treballs d’assistència tècnica del projecte IT, pel hosting del SGIT i pel manteniment del Sistema de Gestió de la Integració Tarifaria que comparteixen aquestes ATMs, els seus representants consideren necessari actuar de forma coordinada en la preparació, licitació i adjudicació dels treballs esmentats.

Per tot això les parts acorden subscriure aquest document, que queda sotmès als següents

**Acords**

**Primer.- Objecte**

Aquest acord té per objecte definir les actuacions de les parts en la licitació dels següents contractes:

* Treballs de “manteniment del Sistema de gestió del Centre d’Atenció al Client (CAC)”, de forma única i compartida entre els consorcis que subscriuen aquest acord per un import, pel que queda de l’any, de 2.250,00 euros, IVA exclòs.

Els serveis objectes de contractació es presten a parts iguals per al Consorci del Transport Públic de l’Àrea de Girona, Autoritat Territorial de Mobilitat i per al Consorci del Transport Públic del Camp de Tarragona, Autoritat Territorial de la Mobilitat.

* Treballs de “manteniment de la biblioteca de vincle dinàmic pel tractament de les operacions a realitzar sobre targetes sense contacte en entorn Windows (DLL)”, de forma única i compartida entre el consorcis que subscriuen aquest acord per un import, pel que queda de l’any, de 4.000,00 euros, IVA exclòs.

Els serveis objectes de contractació es presten a parts iguals per al Consorci del Transport Públic de l’Àrea de Girona, Autoritat Territorial de Mobilitat i per al Consorci del Transport Públic del Camp de Tarragona, Autoritat Territorial de la Mobilitat.

Els contractes resultants hauran de donar cobertura als treballs de referència fins el 31 de desembre de 2017 (aquest inclòs). Tanmateix, els contractes resultants podran contemplar l’establiment de períodes de traspàs a l’acabament dels treballs, fixats per la transmissió dels coneixements i per la cessió gradual dels serveis.

**Segon.- Actuacions de les parts**

Donat que el preu de licitació de cadascun dels treballs és inferior a 18.000 euros i que el termini per la seva realització es inferior a 12 mesos, tots dos treballs són considerats contractes menors.

Per la seva contractació, s’encarrega al Consorci del Transport Públic del Camp de Tarragona, Autoritat Territorial de Mobilitat la sol·licitud de com a mínim tres ofertes.

Per l’anàlisi de les ofertes, es nomenarà un representant tècnic de cadascun dels Consorcis del Transport Públic de l’Àrea de Girona i del Camp de Tarragona, que elevaran als respectius òrgans de contractació la seva proposta d’adjudicació a favor del licitador que hagi presentat l’oferta econòmicament més avantatjosa en el procediment corresponent.

Els Consorcis del Transport Públic de l’Àrea de Girona i del Camp de Tarragona, participaran en l’execució dels contractes, formulant, si s’escau, observacions en relació amb el compliment de la prestació contractada, les quals es faran arribar a la Comissió de Seguiment.

**Tercer.- Ens gestor de la contractació**

El Consorci del Transport Públic del Camp de Tarragona, Autoritat Territorial de Mobilitat en la seva qualitat de promotora dels procediment de contractació menor, serà el responsable de la gestió, tramitació i seguiment de la licitació i adjudicació, dels contractes esmentats**.**

Els contractes resultants hauran de ser formalitzats pel cadascun dels consorcis. interessats en contractar d’entre els que subscriuen aquest acord.

**Quart.- Règim econòmic i finançament**

Atès que el volum de dades originades (catàleg d’operacions a realitzar sobre targetes, usuaris, gamma de títols, nombre de línies, nombre de municipis integrats, etc.) no influeix en la dedicació d’hores de les empreses contractades, i tenint en compte que les ATM comparteixen la mateixa estructura en quant als serveis de manteniment de referència, així com els serveis de gestió, de disseny i d’explotació de dades estadístiques i de tancament, s’estableix que el cost de l’import d’adjudicació de cadascun dels contractes de referència, i de les despeses que es puguin originar fins la posada en funcionament, s’assumeix a parts iguals per cadascun dels consorcis interessats en contractar d’entre els que subscriuen aquest acord.

**Cinquè - Modificacions de les condicions de prestació dels serveis**

Qualsevol modificació dels termes d’aquest acord s’haurà de fer amb el consentiment de totes les parts i per escrit, modificació que s’haurà d’incloure en aquest document com a clàusulesaddicionals.

**Sisè.- Comissió de Seguiment**

Es crea una Comissió de Seguiment integrada per un representant de cadascuna de les parts signants. El règim de funcionament d'aquesta comissió es determinarà per mutu acord.

**Setè.- Incompliment**

La no observació per qualsevulla de les parts de les obligacions establertes en aquest acord facultarà a les restants a exigir-ne el seu compliment efectiu, i en cas que aquest no es produeixi, a la resolució de l’acord de col·laboració.

**Vuitè.- Vigència**

Aquest acord serà vigent fins que s’hagi assolit l’objectiu previst en l’acord primer d’aquest document, i en qualsevol cas, com a màxim, fins a l’acabament de la validesa dels contractes objecte d’aquest acord.

Aquesta col·laboració es podrà extingir per mutu acord dels òrgans signants, així com per incompliment, de manera greu i acreditada, de les obligacions assumides en aquest acord.

I, com a prova de conformitat amb el contingut d’aquest acord de col·laboració, les parts el signen per duplicat en el lloc i la data indicats a l’encapçalament.

|  |  |  |
| --- | --- | --- |
| Presidenta del Comitè Executiu del Consorci del Transport Públic del Camp de Tarragona, Autoritat Territorial de la MobilitatTrinitat Castro Salomó |  | President del Comitè Executiu del Consorci del Transport Públic de l’Àrea de Girona, Autoritat Territorial de MobilitatPere Saló i Manera |
|  |  |  |
|  |  |  |